คิดอะไรอยู่
ยังงงๆกับความคิดของ ,บิ๊กอ๊อด พล.อ.ยุทธศักดิ์ ศศิประภา, ที่ปรึกษากิตติมศักดิ์โอลิมปิกไทย ที่ให้ทัศนะเกี่ยวกับ ,มาดามเดียร์ วทันยา วงษ์โอภาสี, ในการทำหน้าที่ ผู้จัดการทีมฟุตบอลชุดซีเกมส์ ว่าประมุขลูกหนังไทย ,บิ๊กอ๊อด พล.ต.อ.สมยศ พุ่มพันธุ์ม่วง, คิดถูกหรือไม่ที่ตั้งมาทำหน้าที่ผู้จัดการชุดซีเกมส์,ความจริงแล้วไม่เห็นแปลกและไม่น่าเกี่ยวกัน การทำหน้าที่ผู้จัดการทีมที่ผ่านมาของ ,มาดามเดียร์, ก็ถือว่ายอดเยี่ยมเมื่อปี 2016 คว้าแชมป์ เนชั่นคัพ ที่มาเลเซีย จนเจ้าภาพต้องยุบทีมสร้างทีมใหม่ จากนั้น ต้นปี 2017 ทีมไทยเข้าแข่งระดับเอเชีย ดูไบคัพ ก็คว้าแชมป์มาอีก 1 รายการ เมื่อดูแล้วก็ถือเป็นหน้าตาทั้ง 2 งานแล้ว ก็ไม่รู้ว่าท่านที่ปรึกษาโอลิมปิก ทราบผลงานรวมถึงรูปแบบการทำงานหรือไม่,สำหรับตำแหน่งผู้จัดการทีมลูกหนังไทยรวมถึงกีฬาประเภทอื่นๆ ถ้าพูดตามความเป็นจริงแล้วไม่ว่าจะกี่ชุดปัจจัยหลักคือต้องชื่นชอบกีฬาเป็นประการแรก ต่อมาก็ต้องมีเพาเวอร์ที่พอจะหางบประมาณมาคอยดูแลทีมหรือคอยสร้างขวัญกำลังใจกับนักกีฬาให้มีจิตใจฮึกเหิม,ถ้าเอาแบบลูกทุ่งคือหาเงินมาคอยอัดฉีดนักกีฬาเพื่อเป็นการสร้างขวัญกำลังใจ,ที่ผ่านมาผมก็ยังไม่เคยเห็นกีฬาชนิดไหนที่จะเอาตาสีตาสาหรือเอาคนจนมาเป็นผู้จัดการทีมเลย ต่างก็เสาะแสวงหาคนที่มีกำลังทรัพย์ที่สามารถดูแลนักกีฬาชนิดนั้นๆได้,และเท่าที่ดูผู้จัดการหญิงก็มีให้เห็นหลายคนอย่างฟุตบอลในอดีต, มาดามมล นฤมล ศิริวัฒน์, ก็เคยพาทีมฟุตบอลหญิงประสบความสำเร็จในเกมระดับนานาชาติ รวมถึงซีเกมส์มาแล้ว อีกคน ,คุณแป้ง นวลพรรณ ล่ำซำ, ก็พาทีมบอลหญิงประสบความสำเร็จในเกมนานาชาติเช่นกัน,สำหรับ ,มาดามเดียร์, นั้น อย่างที่เกริ่นแต่ต้นว่าก็มีผลงานอยู่ในเกณฑ์ที่น่าพอใจ ก็เลยอดแปลกใจและสงสัยไม่ได้ว่าทำไมถึงมีความคิดแบบนี้,นอกจากไม่ให้กำลังใจแล้ว ผมว่าทำให้เสียความรู้สึกและเสียกำลังใจในการคุมทีมซะมากกว่า ทั้งที่ความจริงแล้วเหลือเวลาอีกไม่มากก็จะถึงการแข่งขันซีเกมส์แล้ว ถึงตอนนี้ผมว่าท่านควรหันมาให้กำลังใจหรือช่วยกันคิดว่าจะช่วยกันอย่างไรเพื่อให้ประสบความสำเร็จน่าจะถูกต้องกว่ามาสบประมาทหรือดูถูกกันแบบนี้,การที่ฟุตบอลในซีเกมส์จะได้เหรียญทองหรือไม่ ไม่ใช่อยู่ที่ผู้จัดการทีมเพียงคนเดียว แต่ ต้องมีองค์ประกอบรวมกันหลายอย่าง ซึ่งปัจจัยหลักคือสตาฟฟ์โค้ช และตัวนักเตะรวมถึงแต่ละสโมสรว่าให้ความสำคัญหรือให้ความร่วมมือกับทีมชาติมากน้อยแค่ไหน,ก่อนหน้านี้ก็มีข่าวให้เห็นว่าหลายสโมสรมักไม่ค่อยปล่อยตัวนักเตะมาร่วมฝึกซ้อม เพราะตรงกับ ช่วงแข่งขันลีก จุดนี้แหละครับที่ควรจะช่วยหาทางออก หรือช่วยแก้ไข น่าจะเหมาะสมกว่า,เท่าที่ทราบทุกสิ่งทุกอย่าง ไม่ว่าจะเป็นวิธีการ แนวทางทำงาน เป้าหมาย ล้วนแล้วมาจากสมาคมกีฬาฟุตบอลฯทั้งสิ้น อาทิ การเลือกโค้ช ผู้ฝึกสอน การหาทีมอุ่นเครื่องงบประมาณ มาจากสมาคมกีฬาฟุตบอลฯ การหยุดลีกพักลีก การหาวันซ้อม ฟีฟ่าเดย์ ล้วนมาจากการวางแผนของสมาคมกีฬาฟุตบอลฯทั้งสิ้น,ก็ไม่รู้ว่าท่านที่ปรึกษาฯ ประธานคณะกรรมการโอลิมปิก ไปฟังข่าวเสี้ยม หรือใช้อะไรคิด,ที่ผ่านมาปัญหาเรื่องของนักกีฬามีให้เห็นเยอะมากเกือบทุกสมาคม ต่างก็มีพวกวิพากษ์วิจารณ์ตลอด แต่พอประสบความสำเร็จผู้ใหญ่หลายคนต่างก็แห่เอาหน้าเอาตากันยกใหญ่,แต่พอมีปัญหาไม่เห็นมีใครคอยช่วยคิดหรือช่วยแก้กันสักนิด,เห็นแล้วเหนื่อยใจแทนจริงๆ.,โจโจ้
บิ๊กอ๊อด พล.อ.ยุทธศักดิ์ ศศิประภา,มาดามเดียร์ วทันยา วงษ์โอภาสี,บิ๊กอ๊อด พล.ต.อ.สมยศ พุ่มพันธุ์ม่วง
เรียงหน้าชน,ฟ้าคำราม,วทันยา วงษ์โอภาสี,สมยศ พุ่มพันธุ์ม่วง,ยุทธศักดิ์ ศศิประภา